stanford-oval/wikipedia huggingface dataset:
שמואל אהרון שזורי

| --- | --- |

 לידה:  י"א בסיוון תרמ"ה
 פטירה:  י"ט בשבט תש"מ (בגיל 94)
 מקום קבורה:  בית הקברות היהודי בהר הזיתים 
 מעסיק:  הרבנות הראשית לישראל 
 
 פרסים והוקרה:  יקיר ירושלים (1974) 
 
שמואל אהרון שזורי (ובר) (י"א בסיוון תרמ"ה, 25 במאי 1885 – י"ט בשבט תש"מ, 6 בפברואר 1980) היה המזכיר הראשון של הרבנות הראשית לישראל ועורך כתב העת התורני "קול תורה". יקיר ירושלים.
תולדות חייו

שזורי נולד בירושלים לרב בן ציון ושרה ובר, בן למשפחת רבנים מפורסמת שעל ראשיה נמנים הרב ברוך תאומים-פרנקל, רבי שמואל שמלקה הורוביץ, רבי יואל סירקיש, המגלה עמוקות ועוד. אבי אביו היה רבי מרדכי אליעזר ובר, תלמידו המובהק של האדמו"ר רבי חיים הלברשטאם מצאנז.
בשנת תרס"ד (1904) נישא לעלקה שרה בת הרב משה ישראל ברינשטיין, מצאצאי אבות החסידות בפולין רבי דוד מלעלוב ורבי יעקב יצחק רבינוביץ ("היהודי הקדוש" מפשיסחה), ומצד אמה מצאצאי רבי אהרן הגדול מקרלין.
את תורתו קנה שזורי בישיבת אור חדש, אשר יסדו תלמידיו של רבי ישראל מסלנט בחצר שטרויס שבשכונת מוסררה. בראשות הישיבה עמד הרב יונה ראם שממנו קנה את דרך הלימוד הישיבתית שהייתה מקובלת בישיבות שבליטא ואף הספיד אותו לאחר פטירתו.
היה במשך שנים רבות מזכירו האישי ואיש אמונו של הרב אברהם יצחק הכהן קוק.
משעמד על דעתו דבק בהתבטלות מוחלטת באדמו"רי לעלוב בירושלים והיה איש אמונם. לאחר פטירת האדמו"ר רבי שמעון נתן נטע בידרמן, דבק הרב שזורי בבנו רבי משה מרדכי מלעלוב.
מעמדו של שזורי בין החסידים ביסס את מעמדו של רבי משה מרדכי כממשיך השושלת, לאחר ששזורי הטיל את כל כובד משקלו ויוקרתו האישית ועמד לצדו בקיבוץ העדה והנהגתה.
בשנת 2019 הוציאו לאור נכדי הרב שזורי את הביוגרפיה "אשישות: מאת הגאון החסיד רבי שמואל אהרן וועבר זצ"ל", אולם השמיטו בה כל זכר לקשריו עם הרב קוק, שמו העברי ופעילותו ברבנות הראשית לישראל.
פעילות ציבורית

הופעתו-האריסטוקרטית, פיקחותו והשפות הרבות ששלט בהן, הביאו אותו לשמש בתקופה המנדטורית בתפקידים קונסולריים בנציגויות הזרות בארץ. את מעמדו זה ניצל לטובת בני היישוב היהודי בארץ.
בין השנים תרע"ה-תרע"ט (1915–1919) שימש כמזכיר ומנהל כולל גליציה בירושלים. השתתף בפעילות צבורית בין מייסדי הסתדרות "ירושלים", ונבחר כציר לאספת-הנבחרים הראשונה.
בשנות תרע"ט-תרפ"א (1919-1921) היה מזכיר הרבנות המקומית בירושלים.
בעת יסודה של הרבנות הראשית לישראל על ידי הרב אברהם יצחק הכהן קוק, בשנת תרפ"א (1921), עמד שזורי לימינו והיה לאחד ממעצבי דמותה של הרבנות. הוא שימש כמזכירה הראשון במשך שנים ארוכות, מאז יסודה ועד שנת תש"ה (1945). כחלק מתפקידו ברבנות, הופקדה בידו גם ההחלטה למי תמליץ הרבנות הראשית להעניק בקשה לסרטיפיקט לארץ.
משנת תש"ה ואילך שימש כמזכיר ראשי של בית הדין הרבני הגדול.
פעילות ספרותית-תורנית

בשנים תרע"א-תרע"ה (1911–1915) הוציא את העיתון "מוריה" והשתתף בו כחבר המערכת.
פרסם מאמרים בעיתונים בעברית ובגרמנית בשאלות דתיות-ציבוריות, חידושי תורה בכתבי עת תורניים. בשנים תר"ץ-תרצ"ה (1930–1935) ערך והוציא את הירחון התורני "קול תורה", שנודע בתקופתו כבימה מרכזית לפרסום חידושיהם של חכמי התורה. במפעלו זה כלל גם את יצירתו שלו – חיבורו "אשישות" על סוגיות התלמוד.
היה גם העורך של עיתון הרבנות הראשית 'קול יעקב'.
בשנת תש"פ (2019) יצא לאור ספרו "אשישות" העוסק בחידושים על הש"ס, יישוב קושיות הגרע"א בגיליון הש"ס, תשובות גדולי הדורות שנמענו עבורו, עובדות אודותיו ועוד.
הספר נערך על ידי נכדו הרב אברהם מרדכי רוטבלט.
לאחר קום המדינה בתשרי תש"ט החליף את שמו לשם עברי - שזורי.
זכה לאות יקיר ירושלים לשנת תשל"ד - 1974.
בתו פרידא גיטל נישאה בשנת תרפ"ט ליהודה זונדל הגר, מי שכיהן אחר כך כאדמו"ר מסאווראן. נכדו (חתן חתנו) הוא הרב שמואל אלעזר היילפרין.
צאצאיו

פרידה גיטל - נישאה לרב יהודה זונדל הגר, האדמו"ר מסאווראן. בנו הרב ישכר דב הגר היה אדמו"ר מסאווראן ואב"ד ירושלים. בין חתניו: הרב אברהם שלמה בידרמן – האדמו"ר מלעלוב, הרב שמואל אלעזר היילפרין, הרב משה יוסף מילצקי אב"ד ירושלים והרב נתן וולף בן הרב אפרים וולף.
הרב בן-ציון, מרבני ישיבת חיי עולם
ברכה עלקא - נישאה לרב שלמה רוטבלט
חיה - נישאה לרב יצחק גרוביס. נכדם הוא ישראל אלתר גרובייס.
לקריאה נוספת

'ובר, שמואל אהרון', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 191. (הספר בקטלוג ULI)
מנחם ברש-רועי, בסודם של יקירי ירושלים חלק ב', הוצאת ראובן מס, בשנת 1982[דרושה הבהרה]
הרב ישראל בארי, אוהב ישראל בקדושה חלק ה' (עמ' 91): "אפיזודות מחיי רבנו הרב קוק שהייתי להן עד ראייה".
הרב ישראל אלתר גרובייס (נינו), ונפשות הרבה הציל, המודיע י"ד בשבט תש"ע.
חיים דוד וילהלם, ציוני דרך חב"דיים בקורותיו של גאון וחסיד רב פעלים, כפר חב"ד, גיליון 1359, י"ד בשבט תש"ע.
הערות שוליים

↑  הספדו של הרב שזורי על הגאון ר' יונה ראם זצ"ל | אתר ישיבה, באתר www.yeshiva.org.il
↑  מי היה ה"שמש" של הרב קוק? - אור האורות, באתר www.orhaorot.022.co.il
↑  צוריאל חלמיש, העיקר חסר מן הספר
↑  מקבלי תואר יקיר ירושלים לשנת תשל"ד 1974 באתר עיריית ירושלים.
| --- | --- |
בקרת זהויות :  NLI: 987007525142505171  VIAF: 308283075   WorldCat (עם VIAF): 308283075
אלבריחה

אלבריחה גדול בכניסה לחנות
אלבריחה (מספרדית: Alebrije) היא  פסל בובה בדמות של יצור בדיוני, בעלת צבעים עזים, שמקורה באמנות העממית המקסיקנית.
האלבריחות הראשונות נוצרו במקסיקו סיטי על ידי אמן עיסת הנייר פדרו לינארס. לינארס סיפר שב-1943 כאשר הוא היה חולה ומחוסר הכרה, הוא חלם על מקום מוזר דמוי יער, שם הוא ראה עצים, בעלי-חיים, סלעים ועננים שלפתע הפכו ליצורים מוזרים ולא ידועים. בין היתר, היה חמור עם כנפי פרפר, תרנגול עם קרני שור ואריה עם ראש נשר. היצורים צעקו כולם "אלבריחה! אלבריחה!". עם החלמתו החל לשחזר את היצורים שראה בחלומו באמצעות עיסת נייר.
עבודתו משכה את תשומת ליבו של בעל גלריה אשר היה בקוארנאווקה בדרום מקסיקו. מאוחר יותר היא התגלתה גם לאומנים דייגו ריברה ופרידה קאלו. בשנות ה-80 ארגנה הקולנועית יהודית ברונובסקי סדנאות מלאכת-יד בארצות-הברית, שבהן הודגמו מלאכות יד מקסיקניות. בסדנאות השתתפו פדרו לינארס, מנואל חימנס, ואמנית הטקסטיל מריה סבינה מוואחאקה. בוואחאקה כבר הייתה מסורת של פיסול דמויות בדיוניות בעץ, ועם הזמן תושבי המקום אימצו את המילה "אלבריחה" לתיאור פסלי העץ שלהם.
צ'ייסר (כלבה)

| --- | --- |

 לידה:  28 באפריל 2004 ספרטנבטרג, ארצות הברית
 מוות:  23 ביולי 2019 (בגיל 15) ספרטנבורג, ארצות הברית 
 מין:  כלב
 גזע:  בורדר קולי
 זוויג:  נקבה
 בעלים:  ג'ון וו. פילי
 ידועה בשל:  בעל החיים בעל הזיכרון הנבדק הגדול ביותר
 תקופת הפעילות:  ? – 23 ביולי 2019 
 chaserthebc.com
 
צ'ייסר (באנגלית: Chaser;‏ 28 באפריל 2004 – 23 ביולי 2019) הייתה כלבה מגזע בורדר קולי. היא הייתה בעל החיים בעל הזיכרון הנבדק הגדול ביותר ויכלה לזהות 1,022 פריטים שונים.
ביוגרפיה

צ'ייסר נולדה ב-28 באפריל 2004 לחוואי ויין ווסט בחווה בעיר פאולין בדרום קרוליינה. שמה, צ'ייסר (רודפת), ניתן לה לאחר שהחלה לרדוף אחרי ג'יפ נוסע. לאחר מכן הועברה לידי פרופסור ג'ון וו. פילי, שערך איתה מספר מחקרים, כשהבולט שבהם היה החשיפה כי לצ'ייסר יש יכולת לזהות 1,022 פריטים שונים.
המחקר

כבר בגיל חמישה חודשים הבינה צ'ייסר שלחפצים יש שמות, כשבשלב זה הצליחה לזכור רק מילים בודדות לאחר חזרות רבות. לאחר מכן התפתחה וזיהתה שמות עצמים נפוצים ומילות מפתח.
בהתבססם על למידה זו, היא והמאמן שלה, פרופסור פילי, המשיכו באימונים, והדגימו את יכולתה להבין משפטים עם אלמנטים רבים של דקדוק, וללמוד התנהגויות חדשות באמצעות חיקוי, עד שהצליחה לזהות 1,022 פריטים שונים.
פילי חיבר ספר ("A World of Chaser's") ומספר מאמרים ומחקרים בכתבי עת חשובים על תוצאות הניסויים שערך עם צ'ייסר.
מותה

ב-17 ביוני 2018 נפטר פרופסור פילי, וצ'ייסר עברה לגור עם משפחתו. צ'ייסר מתה ב-23 ביולי 2019 מסיבות טבעיות.
הערות שוליים

↑  Nicholas Wade (27 בינואר 2011). "Sit. Stay. Parse. Good Girl!". The New York Times. נבדק ב-2011-01-18. {{cite news}}:  (עזרה)
↑  Fox, Zoe (2011-01-05). "Chaser the Border Collie: The Smartest Dog in the World?". Time (באנגלית אמריקאית). ISSN 0040-781X. נבדק ב-2020-03-31.
↑  Lavender, Chris. "World famous dog Chaser dies at 15". GoUpstate.com. נבדק ב-26 ביולי 2019. {{cite web}}:  (עזרה)
↑  John W. Pilley; Alliston K. Reid (2011). "Border collie comprehends object names as verbal referents" (PDF). Behavioural Processes. 86 (2): 184–195. doi:10.1016/j.beproc.2010.11.007. PMID 21145379.
↑  The Smartest Dog in the World (באנגלית אמריקאית), נבדק ב-2020-03-31
↑  Pilley, John W. (בנובמבר 2013). "Border collie comprehends sentences containing a prepositional object, verb, and direct object". Learning and Motivation. 44 (4): 229–240. doi:10.1016/j.lmot.2013.02.003. {{cite journal}}:  (עזרה)
↑  Dr. John W. Pilley; Hilary Hinzmann (2014). Chaser: Unlocking the Genius of the Dog Who Knows 1000 Words. Mariner Books. ISBN 9780544334595.
↑  "Chaser the smartest dog in the world". Chaser the border collie (באנגלית). נבדק ב-6 בנובמבר 2018. {{cite web}}:  (עזרה)
↑  "Smartest Dog". Popular Science. 22 בדצמבר 2010. נבדק ב-2010-12-27. Psychologist John Pilley of Wofford College in Spartanburg, S.C., wanted to test the boundaries of the canine brain focusing on human language, so he taught Chaser the names of 1,022 toys, one by one, for three years. New Scientist reports that he got her to fetch the toy and then he repeated the name to reinforce her understanding. {{cite news}}:  (עזרה)
↑  "Wofford College". Dr. John Pilley, professor emeritus, passes away. www.wofford.edu. נבדק ב-29 ביולי 2019. {{cite web}}:  (עזרה)
↑  Derrick Bryson Taylor (27 ביולי 2019). "Border Collie Trained to Recognize 1,022 Nouns Dies". The New York Times. נבדק ב-2019-09-15. {{cite news}}:  (עזרה)
פסטיבל הסרטים הבינלאומי חיפה

| --- | --- |


רחבת סינמטק חיפה במהלך פסטיבל הסרטים בשנת 2019
 סוג:  פסטיבל קולנוע 
 מדינה:  ישראל ישראל
 מיקום:  חיפה
 מועדים
 תאריכי פעילות:  1983–הווה (כ־42 שנים) 
 מועד שנתי:  חג הסוכות
 www.haifaff.co.il
 
פסטיבל הסרטים הבינלאומי חיפה (או בשמו הנפוץ פסטיבל חיפה) הוא פסטיבל הסרטים הבין-לאומי הראשון בישראל. הפסטיבל נוסד בשנת 1983 ומאז הפך לאירוע קולנועי בעל מוניטין ויוקרה בזירת הקולנוע הישראלי ובתעשייה הקולנוע הבין-לאומית. הפסטיבל נערך מדי שנה באזור מרכז הכרמל וכרמל צרפתי בחיפה. במהלך עשרה ימים בחג סוכות, מוקרנים בפסטיבל בארבעה אולמות מהבוקר ועד חצות למעלה מ-280 סרטים לצד אירועים מיוחדים, כיתות אמן ומפגשים עם יוצרים ידועים. התוכנית האמנותית של הפסטיבל נבחרת בתהליך אוצרות קפדני עם דגש על איכות, גיוון ופלורליזם. רוב סרטי הפסטיבל הם זוכי פרסים ונבחרי הפסטיבלים החשובים בעולם.
היסטוריה

הפסטיבל נוסד בשנת 1983 בעידודו של ראש עיריית חיפה דאז, אריה גוראל, ועל ידי יוסי גלוזמן, אז מזכיר העיר חיפה ומ"מ יו"ר קרן תרבות חיפה, מנהלת קולנוע "שביט אשרוב" ענת אשרוב ומנהל הסינמטק, יוסי אורן.
הפסטיבל מופק על ידי חברת "אתוס", החברה העירונית לאירועי אמנות, תרבות וספורט. למשך 10 ימים ובמהלך חג הסוכות, מוקרנים עשרות סרטים במספר אולמות הקרנה משעות הבוקר ועד חצות. בנוסף נערכים אירועי חוצות, מופעים והקרנות פתוחות.
סרטי הפסטיבל הם ברובם זוכי פרסים ונבחרי הפסטיבלים החשובים בעולם.
באוקטובר 2020 התקיים הפסטיבל ה-36 במתכונת מצומצמת ובאונליין, בהתאמה למגפת הקורונה בישראל ומגבלותיה.
בפסטיבל 2021 התקיים הפסטיבל ה-37 בהתאם להנחיות התו ירוק.
הפסטיבל ה-38 התקיים בין 8 ל-17 באוקטובר 2022.
הפסטיבל ה-39 התקיים ברובו הגדול, אך ביומו האחרון אירע טבח שבעה באוקטובר וביום זה בוטלו ההקרנות המתוכננות.
הפסטיבל ה-40 התקיים בין 31 בדצמבר 2024 ל-11 בינואר 2025, לאחר שנדחה מחג סוכות (אוקטובר 2024) עקב המצב הביטחוני בצפון ישראל במלחמת חרבות ברזל.
היסטוריה > הכרה בין-לאומית

האקדמיה האמריקאית לקולנוע אישרה ביוני 2022, שסרט עלילתי קצר הזוכה בפסטיבל חיפה, יוכל להיות מועמדות לזכייה בפרס אוסקר, החל מטקס האוסקר שלאחר מכן.
היסטוריה > מנהלי הפסטיבל

המנהלת האמנותית שלו כ-30 שנים עד 2020 הייתה פנינה בלייר, שגם ניהלה את סינמטק חיפה בשנים 1986–2005. החל מפסטיבל 2021 ועד למותה בשנת 2024 הייתה נשיאת הכבוד של הפסטיבל. המנהל האומנותי הוא ירון שמיר
תחרויות הפסטיבל

בפסטיבל הסרטים הבינלאומי חיפה, נערכות תחרויות בין-לאומיות במהלכן מוענקים פרסים ליוצרים שונים: תחרות "עוגן הזהב" לסרטי ביכורים בין-לאומיים ותחרות "כרמל" לקולנוע בין-לאומי. בעבר נערכה גם תחרות בין יהדות לישראליות, ופרס תא המבקרים האירופאי "פדאורה".
תחרויות הפסטיבל > פרסים לקולנוע ישראלי

התחרות לקולנוע ישראלי עלילתי
פרס הסרט הטוב ביותר
פרס סרט הביכורים
פרס המשחק
פרס להשיג אומנותי
פרס התסריט
התחרות לקולנוע ישראלי תיעודי
פרס הסרט הטוב ביותר
ציון לשבח
התחרות לקולנוע ישראלי קצר:
סרט סטודנטים הטוב ביותר
ציון לשבח
סרט עצמאי עלילתי הטוב ביותר
ציון לשבח
סרט עצמאי תעודי הטוב ביותר
ציון לשבח
סרט אנימציה הטוב ביותר
ציון לשבח
תחרויות הפסטיבל > רשימת הזוכים בפרס לסרט עלילתי באורך מלא

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| רשימת הזוכים במהלך המאה ה-21 |
| --- | --- | --- |

| שנה | שם הסרט | בימוי |
| 2000 | אספלט צהוב | דני ורטה |
| 2001 | חצוצרה בואדי | לינה וסלבה צ'פלין |
2002: 
| 2003 | לא בת 17 | יצחק צפל ישורון |
2004: 
| 2005 | ימים קפואים | דני לרנר |
| 2006 | תנועה מגונה | צחי גראד |
| 2007 | ג'וליה מיה | יובל גרנות |
| 2008 | 7 דקות בגן עדן | עומרי גבעון |
| 2009 | חמש שעות מפריז | לאון פרודובסקי |
| 2010 | מבול | גיא נתיב |
| 2011 | לא רואים עליך | מיכל אביעד |
| 2012 | למלא את החלל |  רמה בורשטיין |
| 2012 | עלטה | מיכאל מאיר |
| 2013 | בית לחם | יובל אדלר |
| 2014 | את לי לילה | אסף קורמן |
| 2015 | היורד למעלה | אלעד קידן |
| 2016 | עניינים אישיים | מהא חאג' |
| 2017 | העדות | עמיחי גרינברג |
| 2018 | תל אביב על האש | סאמח זועבי |
| 2019 | אפריקה | אורן גרנר |
| 2019 | לידה | ירון שני |
| 2021 | ויהי בוקר | ערן קולירין |
אורחי הפסטיבל

בשנת 2015 התארח הבמאי והמפיק האיראני מוחסן מח'מלבאף בפסטיבל הסרטים הבינלאומי חיפה (ה-31 במספר), בו עמד בראש צוות השופטים בתחרות לקולנוע ישראלי עלילתי. בפסטיבל הוקרן סרטו הקצר "הדייר", ולאחריו הסרט "בית ספר של אבא" בהשתתפותו ובהשתתפות משפחתו, המספר על בית הספר לקולנוע שהוא הקים ובו לימד את בני משפחתו ליצור סרטים. הבמאי קלוד לנצמן היה אורח הכבוד בפסטיבל במלאת 30 שנה לצאת סרטו "שואה". אורחים נוספים באותה שנה היו פיטר גרינוויי, ויין בלייר, לוקה גוודאנינו, סרז' ברומברג, השחקן והבמאי סרג'יו קסטליטו ואשתו הסופרת מרגרט מצאנטיני.
בשנת 2017 התארחו בפסטיבל הבמאי והמפיק סאם פולרד, השחקן הסקוטי בריאן קוקס והבמאית ההונגריה אילדיקו אניידי, זוכת פרס דוב הזהב. אורחים נוספים שהתארחו באותה שנה בפסטיבל הם הבמאי יאנוש סאס והבמאית מרתה מזארוש, ג'ונאס קארפיניאנו, אלסנדרו ראק האיטלקי וסילביו סולדיני.
לצד ההקרנות באולמות הסגורים, מתקיימים מדי שנה עשרות אירועי חוצות למבוגרים ולילדים שפתוחים בחינם לקהל הרחב: מופעי מוזיקה חיה, ירידי אומנים והקרנות סרטים על מסכי ענק.
הערות שוליים

↑  יגאל משיח, בלי כוכבים בלי סקנדלים; פסטיבל סרטים על הכרמל, דבר, 30 בספטמבר 1983
↑  יוסף (יוסי) גלוזמן, ‏13 בפברואר 2008
1 2 3  על הפסטיבל | פסטיבל הסרטים הבינלאומי ה-38 חיפה, באתר www.haifaff.co.il
↑  מערכת חי פה-חדשות חיפה, פסטיבל הסרטים הבינלאומי ה-36 חיפה יוצא לדרך! • 3-10/10/20 חוה"מ סוכות, באתר חי פה - תאגיד החדשות של חיפה והסביבה, ‏2020-09-29
↑  אמיר בוגן, האקדמיה האמריקנית אישרה: פסטיבל הסרטים הבינלאומי חיפה הוכר לאוסקר, באתר ynet, 6 ביוני 2022
↑  צוות הפסטיבל | פסטיבל הסרטים הבינלאומי ה-38 חיפה, באתר www.haifaff.co.il
↑  אורי קליין, פסטיבל הסרטים חיפה: המדריך המלא, באתר הארץ, 20 בספטמבר 2015
↑  מבזקי הפסטיבל, באתר פסטיבל חיפה, ‏2015
↑  אינה טוקר, ההונגרים באים: האורחים הבינלאומיים בפסטיבל חיפה, באתר ynet, 25 בספטמבר 2017
| --- | --- |
בקרת זהויות :  NLI: 987007522730705171  NKC: ko2006366549  VIAF: 270719227   WorldCat (עם VIAF): 270719227 
סמליל הפסטיבל בשנת 2014
הבמאי והמפיק האיראני מוחסן מח'מלבאף, יו"ר חבר השופטים בפסטיבל הסרטים הבינלאומי חיפה, 2015
דל פסקטורה

| --- | --- |

 מידע כללי
 סוג:  מסעדה 
 כתובת:  Runate 
 מיקום:  קנטו סול'אוליו 
 מדינה:  איטליה 
 הקמה ובנייה
 תקופת הבנייה:  ?–1926
 תאריך פתיחה רשמי:  1926 
 
 קואורדינטות:  45°10′15″N 10°21′26″E﻿ / ﻿45.1709°N 10.3573°E﻿ / 45.1709; 10.3573
 www.dalpescatore.com
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןדל פסקטורה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןדל פסקטורה
 
דל פסקטורה (באיטלקית: Dal Pescatore - "מהדייג" או "אצל הדייג") היא מסעדה בקנטו סול'אוליו (Canneto sull'Oglio), צפונית לפארמה באיטליה. השפים הם נאדיה סנטיני, ג'ובאני סנטיני וברונה סנטיני.
פעילות

דל פסקטורה נוסדה ב-1926 כשסבה של הבעלים הנוכחיים, נאדיה סנטיני, רכש בקתת דייג לגדות האגם ופתח בה אוסטריה (osteria - מסעדה איטלקית המשרתת קהל לקוחות קבוע) קטנה ביחד עם אשתו. בתחילה המסעדה הגישה מטבח מנטובני פשוט ומסורתי, אך כיום היא מגישה מטבח איטלקי חדש. מרתף היין שלה נחשב לאחד הטובים באיטליה.
נדיה סנטיני נולדה ב-19 ביולי 1954, למדה כימיה של מזונות ואחרי-כן למדה במכון למדעי המדינה  במילאנו, שם פגשה את בעלה אנטוניו. הם יצאו למסע לימוד בטובות במסעדות צרפת, בתחילת דרכה בישלה מטבח לומבארדי קלאסי ואחר-כך מטבח חדשני יותר.
דל פסקטורה נבחרה במקום ה-38 במשאל 50 המסעדות הטובות בעולם שערך המגזין רסטורנט בשנת 2011,
נבחרה במקום ה-36 במשאל בשנת 2010,
ובמקומות ה-23 עד ה-48 בין השנים 2009-2002.
היא גם מחזיקה בשלושה כוכבים במדריך מישלן האדום

וכלולה במדריך השולחנות הגדולים בעולם.
בין המנות הידועות שהיא מגישה ניתן למצוא את הטורטלי הממולא בדלעת, אמרטו, פרמזן ומוסטארדה (Mostarda - מעדן פרות ברוטב חרדל); פרוסת טרין עגבניות עטופה בפרוסות חצילים ומתובלת בפרחי בזיליקום ושמן זית; פילה סוס ברוטב עשיר, מיאליאנו (חזיר בר איטלקי) אפוי בשלמותו בתנור עם עשבי תיבול; בשר עגל בתנור שנצלה במשך שעות עם רוזמרין בר; מנות דגים ופירות ים, קינוחים שהם בדרך כלל על בסיס פירות ועוד.
לקריאה נוספת

שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 32.
הערות שוליים

↑  יואט לינג פאנג, דל פסקטורה (איטלקית) - סקירה - קנטו סול'אוליו, מנטובה, איטליה (10/10)‏, worldfoodieguide.wordpress.com‏, 26 ביוני 2008
↑  אביטל ענבר, כוכבות במטבח, "nrg מעריב", 24 בפברואר 2002
↑  מסעדת דל פסקטורה במקום ה-38 בטיבה בעולם לפי משאל 50 המסעדות הטובות בעולם לשנת 2011
↑  סקירה, דל פסקטורה (איטלקית) - מנטובה, איטליה (10/10), 26 ביוני 2008.
↑  מסעדת דל פסקטורה במדריך השולחנות הגדולים בעולם
היא התווכחה איתו שעות

| --- | --- |

 סינגל בביצוע משינה
 יצא לאור:  אפריל 1986
 סוגה:  סקא • גל חדש
 אורך:  3:47
 כתיבה:  שלומי ברכה 
 לחן:  שלומי ברכה 
 הפקה:  ראובן שפירא
 
היא התווכחה איתו שעות הוא שיר בלדה על חיי זוגיות שכתב והלחין שלומי ברכה. השיר יצא לרדיו באפריל 1986 כסינגל של להקת הפופ רוק משינה.
היסטוריה

את השיר כתב והלחין שלומי ברכה, ובעיבודו השתתפו ראובן שפירא וכל חברי להקת משינה: ברכה, יובל בנאי, איגי דיין, מייקל בנסון ואבנר חודורוב. השיר הוקלט על ידי להקת משינה בינואר 1986 ויצא כסינגל לרדיו באפריל 1986. ב-17 ביוני 1986 הגיע לראש מצעד הפזמונים של רשת ג'. במצעד הפזמונים העברי השנתי של אותה שנה הגיע למקום השביעי. בשנת 1989 נכלל השיר באלבום האוסף "גבירותי ורבותי: משינה". בשנת 1995 נכלל השיר באלבום "מכונת הזמן: משינה בהופעה 1995", ובהמשך נכלל באלבומי האוסף "גבירותי ורבותי: האוסף השלם" (1996) ו"עסקי הרוקנ'רול" (2010).
הזמר ליאור פרחי הקליט בשנת 2016 גרסת כיסוי לשיר, בעיבודו של ערן כרמי.
בשנת 2021 שימש השיר לקמפיין פרסומי של חברת כלל חברה לביטוח, כאשר שלומי ברכה עצמו הקליט ביצוע מחודש עם מילים שהותאמו לפרסומת.
תוכן השיר

לשיר שלושה חלקים (בני 15, 18 ו-17 שורות). מרבית בתי השיר הם בני ארבע שורות בחריזה צמודה.
מילות השיר מתארות בצורה לקונית, במעין סקיצה של עלילה נרחבת יותר, סדרת אירועים בחיי זוג. הסיטואציה הלא פשוטה שבה נמצא הזוג מתוארת כבר בשתי שורות הפתיחה:
החלק הראשון, המתאר אינטראקציה בין בני הזוג, מסתיים במעין פזמון חוזר:
החלק השני מתמקד בגבר, שנאלץ לעזוב לרגל עיסוקיו, שתיאורם:
חלק זה מסתיים בווריאציה של הפזמון החוזר:
החלק השלישי מתמקד באישה, ש"לא קיבלה טיפול נכון", ולכן
חלק זה מסתיים בפזמון חוזר, המשלב את מילות שני קודמיו:
לאחר הפזמון החוזר השלישי מופיעה שורת הסיום של השיר, "אין שמש, גשם, יש רק צל". שורה זו הופיעה בשיר קודם של ברכה ומשינה, "אופטיקאי מדופלם", שבו היא תיארה את החורף של שנת הבצורת שהייתה אז. בשירה שלפנינו שורה זו מנותקת לכאורה מהעלילה שקדמה לה. לדעת חיים מזר, מקום בו "אין שמש וגשם, יש רק צל" הוא בית סוהר, והצל הוא צילם של הקירות, כלומר כל חייה האישה תהיה מאחורי סורג ובריח. אפשרות נוספת שמזר מציג היא שהצל של מה שעשתה ילווה אותה כל חייה.
בגרסת הכיסוי של ליאור פרחי הפזמון החוזר זהה בשלושת מופעיו, והוא שווה למופע הראשון של הפזמון בגרסה המקורית.
הערות שוליים

↑  25 הגדולים של משינה, באתר ynet, 17 ביולי 2003
1 2  משינה - היא התווכחה איתו שעות
1 2  היא התווכחה איתו שעות בביצוע ליאור פרחי
↑  חיים מזר, להקת משינה ואשת הוורקהוליסט, באתר "יקום תרבות" 29 בנובמבר 2011
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים:
בני אור

ערך זה עוסק בסדרת טלוויזיה. אם התכוונתם לעוצבה בשם זה בצה"ל, ראו .
| --- | --- |

 יוצרים:  גיא בלילה אלעד ביטון
 בימוי:  שי כנות, גיא בלילה
 שחקנים:  מאור לוי עמיר בניון מיכל לוי ישי ללוש עדן חלילי אגם אוזלבו אמיר זרד אוראל אטיאס מגן מיניואב אור פלח דנה פריד אדם הלון אדר אסיאס
 מספר פרקים:  9
 הפקה
 מפיק:  יואב גרוס
 חברת הפקה:  יואב גרוס הפקות
 אתר צילומים:  באר שבע, אורט סינגאלובסקי, נחלים טכנולוגי
 שידור
 רשת שידור בישראל:  Yes
 תקופת שידור בישראל:  25 באפריל 2021 – 20 ביוני 2021
 קישורים חיצוניים
 דף התוכנית ב-IMDb
בני אור היא סדרת דרמת פשע ישראלית שיצרו גיא בלילה ואלעד ביטון, שעלתה לשידור ב-25 באפריל 2021 ב-Yes.
הסדרה מבוססת על אירועים אמיתיים שהתרחשו ברחוב בני אור בשכונה ב' בבאר שבע, שעל שמו היא קרויה.
ב-18 ביוני 2021, לקראת סיום שידור העונה הראשונה, הוכרז כי בזכות הצלחתה הסדרה חודשה לעונה שנייה. כמה חודשים לאחר מכן, ב-26 בדצמבר, התסריטאי והבמאי גיא בלילה מת בנסיבות טרגיות, לאחר שהוא וביטון כבר החלו לעבוד על העונה השנייה. כשנה לאחר מותו, בדצמבר 2022, נעשה ניסיון לחדש את העבודות – אך לאחר כשנה נוספת, בדצמבר 2023, פורסם כי ביטון ו-"yes" החליטו יחד לגנוז את העבודות והעונה השנייה בוטלה.
סקירה > סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 9 | 9 | 25 באפריל 2021 | 20 ביוני 2021 |
עלילה

העלילה מתרחשת בבאר שבע בשנת 2001. חבורת נערים בשכונת מצוקה מחליטה להרוויח כסף באמצעות סחר בסמים שגנבו. הצעירים מפעילים במקום תחנת סמים שמתבססת על לקוחות סטודנטים מאוניברסיטת בן-גוריון. אלא שהצלחת הסחר בסמים מושכת את תשומת ליבן של כנופיות הפשע הגדולות בבאר שבע, וכך החבורה מסתבכת ונקלעת למאבק בעולם הפשע. במקביל מנסה אלי לאסוף כסף כדי לסייע לאביו הנרקומן, שאול, בתוכנית גמילה מסמים.
שחקנים ודמויות

| דמות | שחקן/ית | תיאור |
| --- | --- | --- |
| אלי בן דוד | מאור לוי | מנהיג החבורה. הבן של שאול ואתי, אח של יסמין. מוכר סמים על מנת לממן את טיפולו של אביו הנרקומן במכון גמילה. מתאהב בקרן הסטודנטית שעוזרת לו בלימודים. |
| שאול בן דוד | עמיר בניון | נרקומן, אביהם של אלי ויסמין. אלי מממן את טיפולו במכון הגמילה מסמים, באמצעות מכירת סמים. הגרוש של אתי. |
| ג'וני אלמקייס | ישי ללוש | חבר בחבורה, השתחרר ממאסר של שלוש שנים, חברו הטוב ביותר של מרקו. ג'וני הוא פסיכופת שנוהג באלימות, ותמיד מסתבך עם אנשים. |
| אלרן | אגם אוזלבו | חבר בחבורה, חברו הטוב של אלי. במערכת יחסים רעועה עם אביו שבגד באמו ועקב כך התגרשו. |
| מרקו | אוראל אטיאס | חבר בחבורה, בא ממשפחה אמידה, חברו הטוב ביותר של ג'וני. נדלק על לילך אבל היא דוחה אותו. |
| דאטו | אמיר זרד | חבר בחבורה, מאומץ. |
| מולה | מגן מיניואב | חבר בחבורה, עלה לבד עם אחיותיו לארץ. הוריו נשארו באתיופיה. חולם להיות ראפר. |
| יתושי | אור פלח | חבר בחבורה, הצעיר מכולם (בן 12). יתום, גדל אצל סבתו. |
| לילך | עדן פינס | סטונדטית משתמשת בסמים, הופכת להיות אשת הקשר של החבורה בכך שהיא עוזרת להם למכור סמים לסטודנטים. מרקו נדלק עליה והיא דוחה אותו. |
| קרן | דנה פריד | סטודנטית, עובדת במכון גמילה מסמים שבו אביו של אלי נמצא, משתמשת בסמים בעצמה ושומרת את זה בסוד. מתאהבת באלי ועוזרת לו בלימודים. |
| ברוך שפירא | גיא עמיר | חוקר. |
| רוני | אורן כהן | חוקר. |
| יסמין | עדן חלילי | הבת של שאול ואתי ואחותו של אלי. מצטיינת בלימודים, כועסת על אביה ושונאת אותו כי הוא נרקומן. |
| עורך הדין נפתלי | יובל סגל | עורך דין, עוזר לחבורה לשחרר את אלי מהמעצר. |
| אסי | נועם כרמלי | סטודנט, מכור לסמים. |
| רמי | ראובן בניסטי | מכור להימורים. |
| נאיף | אדם הלון | סוחר סמים בדואי. |
| גברת אלמקייס | ליאת אקטע | אמא של ג'וני. |
| אתי | מיכל לוי | אמם של אלי ויסמין, בתהליכי גירושין משאול מפני שהוא נרקומן שמשתמש בסמים. |
| ג'ייס | אימרי ביטון | עבריין. יד ימינו של הרצל, אלים ומסוכן. |
| הרצל | אמיתי יעיש בן אוזיליו | ראש ארגון פשע בבאר שבע. החבורה מסתבכת איתו. |
|  | קובי זיסלין | סוחר סמים קווקאזי |
| סמיון | אדר אסיאס | מתלמדם הרוסי של החבורה. |